da da da nn en et da da da de da nn da da da da da da da da da da da da en en en es da da da da da da da da en en de da de de da sv da fr da
Tyvekoster stammer fra en kirke - men hvilken?
Vi bruger cookies til at huske dine indstillinger og give dig den bedst mulige oplevelse på sitet.
Efterlysninger Skrevet af Christian Granhøj Skouboe | 20.02.20 | 10:00
Her ses de genfundne koster. Foto: Midt- og Vestjyllands Politi
Politiet har fundet en række formodede tyvekoster, der højst sandsynligt stammer fra en dansk kirke.
Torsdag har Midt- og Vestjyllands Politi udsendt en efterlysning, der er lidt anderledes end sædvanligt.
I dag er politiet ikke på jagt efter en tyveknægt, en spritbilist eller andre lovovertrædere. De leder nemlig efter en kirke.
Det fortæller Midt- og Vestjyllands Politi selv.
Tolderne lod sig ikke narre: Finder 1,5 millioner smuglercigaretter på Aarhus havn
Årsagen er, at politiet i forbindelse med en ransagning på en privat bopæl har konfiskeret koster, der formentlig er stjålet fra en kirke. Fundet blev gjort af lokalpolitiet i Thisted
Tyvekosterne er blevet fremlyst lokalt uden held. Det vil sige, at ingen har meldt sig på banen som den retmæssige ejermand af tingene. Derfor efterlyser politiet nu en kirke, der har mistet noget af deres interiør. Det kunne fx være ved et indbrud.
Selvom kosterne blev fundet i Thisted, er det ikke sikkert, at de stammer herfra. Politiet anser det for en mulighed, at de kan være stjålet uden for Midt- og Vestjylland.
Helt konkret er der tale om 19 lysholdere, en vase og to skåle/lysestager.
Gekender du nogen af tingene? Foto: Midt- og Vestjyllands Politi
Hvis nogen genkender tingene eller har en idé om, hvor de hører til, så vil Midt- og Vestjyllands Politi gerne høre om det på telefon 114.
Del på Facebook Twitter E-mail
Lokal vinbar og cafe åbner for nye muligheder i Kolding Midtby med nyt orangeri
Femdobbelt gazellevinder overtager konkurrent og øger vækstambitionerne yderligere
DMI med opsigtsvækkende melding: Ikke set i årevis
Plovfuren: Populær smutvej påvirket af vejarbejde
Advarsel til ældre borgere: Tricktyve på spil i Vejle og Kolding
Dansk landsdel særligt ramt af mere smitsom corona-variant
Kø på motorvej: Lastbil væltet
© Media Group Denmark ApS